3. การประกอบธุรกิจของแต่ละสายผลิตภัณฑ์

  ปัจจุบันบริษัทฯ ประกอบธุรกิจหลัก ดังนี้

  - การค้าน้ำมันเชื้อเพลิง

  - เหมืองหินอุตสาหกรรม

  การค้าน้ำมันเชื้อเพลิง

ธุรกิจการค้าน้ำมันเชื้อเพลิงในปัจจุบันมีส่วนต่างของกำไรไม่มาก เนื่องจากการแข่งขันสูง
ตัวสินค้าไม่มีความแตกต่างในด้านคุณภาพ
แต่มักต่อสู้กันในเชิงของการบริการและการสนับสนุนอุปกรณ์ถังเก็บน้ำมันพร้อมหัวจ่ายน้ำมัน
ตลอดจนสินค้าที่เกี่ยวข้อง ได้แก่ น้ำมันหล่อลื่นประเภทต่าง ๆ
จึงต้องขายในปริมาณมากและเน้นการมาตรฐานในการบริการจัดส่งน้ำมัน

(1) ประเภทผลิตภัณฑ์ ได้แก่

-   น้ำมันเบนซินออกเทน 91 และ 95

-   น้ำมันดีเซลหมุนเร็ว

-   น้ำมันไบโอดีเซล

ในอนาคตอาจจะต้องเพิ่มสายผลิตภัณฑ์ ได้แก่ น้ำมันแก๊สโซฮอล์ เป็นต้น

(2) การตลาดและภาวะแข่งขัน

ก. กลยุทธ์การตลาด

ปัจจุบันบริษัทฯ จำหน่ายน้ำมันเชื้อเพลิงโดยเน้นตลาดค้าส่งให้กับผู้ค้าน้ำมันอิสระ (Jobbers)
ภายในประเทศ ซึ่งขายต่อให้กับสถานีบริการ, กลุ่มสหกรณ์การเกษตรต่าง ๆ ,
กลุ่มผู้ใช้รายย่อยอีกทอดหนึ่ง

ข. ลักษณะลูกค้า

ผู้ค้าน้ำมันอิสระ (Jobbers) ภายในประเทศ ในอนาคตบริษัทฯ
จะเข้าสู่กลุ่มอุตสาหกรรมภาคเกษตร
ซึ่งเป็นกลุ่มผู้ใช้ที่มีกำลังการซื้อและปริมาณการซื้อสม่ำเสมอและต่อเนื่อง ทั้งนี้บริษัทฯ
มีนโยบายขายสินค้าประเภทน้ำมันหล่อลื่น ซึ่งมีส่วนต่างของกำไรสูงกว่าน้ำมันเชื้อเพลิง
อีกทั้งยังเป็นการสนับสนุนภาคเกษตรกรรมรายย่อยให้สามารถขยายกิจการได้อีกด้วย

ค. นโยบายการตั้งราคา

กำหนดราคาขายโดยใช้ราคาเปรียบเทียบกับคู่แข่งขันรายอื่น ๆ โดยยึดเขตพื้นที่ตลาดเป็นเกณฑ์

ง. ภาวะอุตสาหกรรม

บริษัทฯ ดำเนินการค้าน้ำมันเชื้อเพลิงภายใต้ข้อกำหนดตามมาตรา 10 แห่ง พรบ.
การค้าน้ำมันเชื้อเพลิง พ.ศ. 2543ค้าน้ำมันเชื้อเพลิงแต่ละชนิดหรือรวมกันทุกชนิดปีละตั้งแต่
30,000 เมตริกตันขึ้นไปแต่ไม่ถึง 100,000 เมตริกตัน

จ. แนวโน้มการเจริญเติบโตของอุตสาหกรรม

แนวโน้มการเจริญเติบโตเป็นไปตามการเจริญเติบโตทางเศรษฐกิจของประเทศ
ยิ่งเศรษฐกิจของประเทศดีขึ้น มีการขยายตัวของทั้งภาคเกษตรกรรม, อุตสาหกรรม, การบริการ,
การท่องเที่ยว, การขนส่งและอื่น ๆ ยิ่งมีความต้องการใช้มากขึ้น

  ฉ. ภาวะการแข่งขัน

ภาวะการแข่งขันในตลาดน้ำมันเชื้อเพลิงสูงมาก
แม้ว่าโอกาสในการแย่งชิงส่วนแบ่งในตลาดจะมีสัดส่วนขนาดเล็ก และมีคู่แข่งหลายรายก็ตาม
แต่บริษัทฯ
ได้เตรียมการด้านคู่ค้าที่สามารถเอื้ออำนวยในการจัดหาน้ำมันเชื้อเพลิงไว้หลายรายเพื่อรองรับและทดแทนความต้องการของลูกค้าในฤดูกาลที่มีปริมาณการใช้มาก
หรือช่วงขาดแคลนเนื่องจากการที่โรงกลั่นภายในประเทศบางโรงปิดซ่อมบำรุง
ตลอดจนวางนโยบายเพิ่มเสนอขายและบริการจัดส่งผลิตภัณฑ์น้ำมันหล่อลื่นด้วย

ช. ตำแหน่งของบริษัทในอุตสาหกรรม

ตำแหน่งอยู่ในลำดับกลาง ในกิจการประเภทเดียวกันที่เป็นผู้ค้าน้ำมันเชื้อเพลิงตามมาตรา 10 แห่ง
พรบ. การค้าน้ำมันเชื้อเพลิง พ.ศ. 2543

(3) การจัดหาผลิตภัณฑ์

ก. น้ำมันเชื้อเพลิง บริษัทฯ จัดหาน้ำมันเชื้อเพลิงจากผู้ค้าน้ำมันในประเทศทุกระดับทั้งขนาดใหญ่
กลาง และเล็ก ส่วนใหญ่จะมีคลังและถังเก็บขนาดใหญ่เป็นของตนเอง
ทั้งนี้เพื่อความสะดวกและความคล่องตัวในระบบการเข้ารับและจัดส่งน้ำมัน
ตลอดจนคุณภาพน้ำมันที่มีมาตรฐานตามที่รัฐบาลกำหนด

ข. กำลังการผลิตและปริมาณการผลิต : น้ำมันเชื้อเพลิง

น้ำมันเชื้อเพลิงแต่ละชนิดหรือรวมกันทุกชนิดปีละตั้งแต่ 30,000 เมตริกตันขึ้นไปแต่ไม่ถึง 100,000
เมตริกตัน

ค. ข้อมูลเกี่ยวกับวัตถุดิบ

น้ำมันเชื้อเพลิง ได้แก่ น้ำมันดีเซลหมุนเร็ว น้ำมันเบนซินออกเทน 91 และ 95 มีคุณภาพ
(Specification) ตามที่กระทรวงพาณิชย์กำหนด

ง. ขั้นตอนและเทคโนโลยีการผลิต

เป็นน้ำมันเชื้อเพลิงสำเร็จรูป จึงไม่มีเทคโนโลยีในการผลิต

  จ. ผลกระทบของฤดูกาล

ไม่มี เนื่องจากมีลูกค้าทุกประเภททั้งภาคการเกษตร, อุตสาหกรรม, การขนส่ง และการบริการ

ฉ. มาตรการป้องกันและแก้ไขผลกระทบกระเทือนคุณภาพสิ่งแวดล้อม

ผลกระทบต่อสิ่งแวดล้อม ไม่มี เนื่องจากทุกโรงกลั่นมีมาตรฐานการผลิตตามที่กฎหมายกำหนด
และผลการปฏิบัติจริงเปรียบเทียบกับอัตราสูงสุดตามกฎหมาย
สำหรับการดำเนินการจัดส่งน้ำมันอาจเกิดการรั่วไหลหรืออุบัติเหตุในระหว่างการขนส่ง
ซึ่งอาจจะส่งผลเสียต่อสิ่งแวดล้อม, ทรัพย์สิน และชีวิตของประชาชนได้ บริษัทฯ
จึงมุ่งเน้นจัดจ้างบริษัทขนส่งที่มีประสบการณ์และความพร้อมในการเข้ารับและจัดส่งและปฏิบัติงานอย่างเคร่งครัดตามข้อบังคับของโรงกลั่นและกฎหมาย

เหมืองหินอุตสาหกรรม

  (1) ลักษณะผลิตภัณฑ์

เหมืองหินอุตสาหกรรม : หินอุตสาหกรรมเพื่อการก่อสร้างที่ได้ถูกย่อยจากโรงโม่หิน

บริษัทฯ ได้ทำสัญญาเช่าช่วงประทานบัตรทำเหมืองแร่หินอ่อน 2 ประทานบัตร จากบริษัท
สยามหินประดับ จำกัด เมื่อวันที่ 4 มีนาคม 2539 คือประทานบัตรที่ 27951/14713 และ
27952/14724 ที่ตำบลลำพญากลาง อำเภอ

มวกเหล็ก จังหวัดสระบุรี
โดยสัญญาเช่าช่วงดังกล่าวสิ้นสุดตามอายุของประทานบัตรในเดือนพฤศจิกายน 2561
และเดือนมกราคม 2562 ตามลำดับ บริษัทฯ
ได้ว่าจ้างบริษัทที่ปรึกษาทำการสำรวจแหล่งแร่หินอุตสาหกรรมดังกล่าว
พบว่ามีปริมาณสำรองของหินดังนี้

ปริมาณสำรองหินจากระดับพื้นที่ราบขึ้นไป อายุประทานบัตรสิ้นสุด

ประทานบัตรที่ 27951/14713 48,992,250 เมตริกตัน 25 พฤศจิกายน 2561

ประทานบัตรที่ 27952/14724 30,624,750 เมตริกตัน 16 มกราคม 2562

จากปริมาณสำรองหินดังกล่าวบริษัทฯ
คาดว่าจะสามารถผลิตหินอุตสาหกรรมได้จนสิ้นสุดอายุของประทานบัตรทั้งสอง นอกจากนี้บริษัทฯ
ได้ว่าจ้างบริษัท ที่ปรึกษาอุตสาหกรรมเหมืองแร่ไทย จำกัด
ทำการศึกษาความเป็นไปได้ของโครงการทำเหมืองหินอุตสาหกรรม
ผลสรุปว่าโครงการดังกล่าวมีความเป็นไปได้ในการลงทุน และ บริษัท สยามหินประดับ จำกัด
ได้ดำเนินการขอเพิ่มชนิดหินอุตสาหกรรมเพื่อการก่อสร้างสำหรับประทานบัตรทั้งสอง
และได้รับอนุญาตจากกรมทรัพยากรธรณีให้เพิ่มชนิดแร่หินอุตสาหกรรมได้ ตั้งแต่วันที่ 26 พฤศจิกายน
2539 ตามหนังสือของกรมทรัพยากรธรณีที่ 15 (สระบุรี) /1891 ลงวันที่ 28 พฤศจิกายน 2539
ทั้งนี้บริษัทฯ ได้ผลิตหินเพื่อการจำหน่ายตั้งแต่เดือนธันวาคม 2540 ที่ผ่านมา
เครื่องจักรมีกำลังการผลิตเต็มที่ประมาณ 3,000 ตันต่อวัน

สำหรับการได้มาของประทานบัตรการทำเหมืองหินในปัจจุบันค่อนข้างยาก
เนื่องจากต้องมีการประกาศเป็นแหล่งหินสำรองโดยกรมทรัพยากรธรณี กระทรวงอุตสาหกรรม
และต้องไม่อยู่ในเขตลุ่มน้ำอันเป็นแหล่งต้นน้ำของกรมป่าไม้
ทั้งยังต้องผ่านหน่วยงานที่เกี่ยวข้องที่จะให้การอนุมัติ อันได้แก่
สำนักงานคณะกรรมการสิ่งแวดล้อมแห่งชาติ จังหวัด องค์การบริหารส่วนตำบล เป็นต้น
และใช้เวลาในการดำเนินการนานหลายปี เช่นเดียวกับการขอประทานบัตรการทำเหมืองแร่อื่นๆ

ธุรกิจเหมืองหินอุตสาหกรรมของบริษัทฯ เป็นการสร้างศักยภาพ
เนื่องจากหินอุตสาหกรรมเป็นปัจจัยสำคัญในการก่อสร้าง
นอกจากนี้บริเวณโครงการยังคงมีความต้องการใช้หินอุตสาหกรรมสูง สำหรับหินที่บริษัทฯ ผลิตได้
มีคุณภาพดี สามารถพัฒนาเป็นส่วนประกอบของอุตสาหกรรมพื้นฐานอื่นๆ ได้
และเครื่องจักรที่ใช้เป็นเครื่องจักรที่ทันสมัยไม่มีผลกระทบต่อสิ่งแวดล้อม และไม่สร้างมลภาวะ

สรุปสาระสำคัญของประทานบัตรที่ 27951/14713

วันที่ได้รับประทานบัตร 26 พฤศจิกายน 2536

ผู้รับประทานบัตร บริษัท สยามหินประดับ จำกัด

บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน)
ได้เช่าช่วงประทานบัตรฉบับนี้ต่อจากบริษัท สยามหินประดับ จำกัด เมื่อวันที่ 4 มีนาคม 2539
โดยมีอายุของสัญญาเช่าช่วง

จนสิ้นอายุประทานบัตร

ผู้ออก กระทรวงอุตสาหกรรม โดยทรัพยากรธรณีประจำท้องที่

วัตถุประสงค์ ทำเหมืองแร่หินอ่อน โดยวิธีเหมืองหาบและได้รับอนุมัติให้เพิ่มชนิดแร่หินอุตสาหกรรม
เพื่อ

การก่อสร้าง เมื่อวันที่ 26 พฤศจิกายน 2539 จากกรมทรัพยากรธรณี

ที่ตั้ง ตำบลลำพญากลาง อำเภอมวกเหล็ก จังหวัดสระบุรี

เนื้อที่ 152 ไร่ 3 งาน 32 ตารางวา

อายุประทานบัตร 25 ปี นับแต่วันที่ 26 พฤศจิกายน 2536 ถึง 25 พฤศจิกายน 2561

สรุปสาระสำคัญของประทานบัตรที่ 27952/14724

วันที่ได้รับประทานบัตร 17 มกราคม 2537

ผู้รับประทานบัตร บริษัท สยามหินประดับ จำกัด

บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน)
ได้เช่าช่วงประทานบัตรฉบับนี้ต่อจากบริษัท สยามหินประดับ จำกัด เมื่อวันที่ 4 มีนาคม 2539
โดยมีอายุของสัญญาเช่าช่วงจนสิ้นอายุประทานบัตร

ผู้ออก กระทรวงอุตสาหกรรม โดยทรัพยากรธรณีประจำท้องที่

วัตถุประสงค์ ทำเหมืองแร่หินอ่อน โดยวิธีเหมืองหาบและได้รับอนุมัติให้เพิ่มชนิดแร่หินอุตสาหกรรม
เพื่อ

การก่อสร้าง เมื่อวันที่ 26 พฤศจิกายน 2539 จากกรมทรัพยากรธรณี

ที่ตั้ง ตำบลลำพญากลาง อำเภอมวกเหล็ก จังหวัดสระบุรี

เนื้อที่ 141 ไร่ 37 ตารางวา

อายุประทานบัตร 25 ปี นับแต่วันที่ 17 มกราคม 2537 ถึง 16 มกราคม 2562

(2) การตลาดและภาวะแข่งขัน

ก. กลยุทธ์ทางการตลาด

ในการจัดจำหน่ายหินอุตสาหกรรมเพื่อการก่อสร้าง บริษัทฯ ได้แบ่งกลุ่มลูกค้าออกเป็น 3 กลุ่มได้แก่
กลุ่มลูกค้าเอกชนในบริเวณพื้นที่รัศมีประมาณ 150 กิโลเมตรจากที่ตั้งโรงโม่ของบริษัทฯ
ซึ่งประกอบด้วยร้านค้าในพื้นที่อำเภอชัยบาดาล อำเภอท่าหลวง อำเภอพัฒนานิคม อำเภอด่านขุนทด
เป็นต้น กลุ่มหน่วยงานราชการที่เกี่ยวข้อง และกลุ่มลูกค้าโครงการรวมทั้งตัวแทนจัดจำหน่าย
อันได้แก่ ผู้ผลิตคอนกรีตผสมเสร็จ เป็นต้น
โดยแบ่งสัดส่วนการตลาดสำหรับกลุ่มลูกค้าเหล่านี้ประมาณร้อยละ 10:60:30 ตามลำดับ

ข. ลักษณะลูกค้า

บริษัทฯ ได้ขายสินค้าให้ลูกค้าเป็น 3 กลุ่ม ได้แก่

- กลุ่มลูกค้าเอกชนในบริเวณพื้นที่รัศมีประมาณ 150 กิโลเมตรจากที่ตั้งโรงโม่ ของบริษัทฯ

  - กลุ่มหน่วยราชการที่เกี่ยวข้องผ่านทางบริษัทผู้รับเหมาโครงการ

-   กลุ่มลูกค้าโครงการรวมทั้งตัวแทนจัดจำหน่าย ได้แก่ CPAC S.V. Concrete

  บริษัท ผลิตภัณฑ์คอนกรีตชลบุรี จำกัด

  ค. นโยบายตั้งราคา

กำหนดราคาเพื่อให้สามารถแข่งขันได้เมื่อเทียบกับผู้ผลิตรายอื่นในบริเวณใกล้เคียง
ซึ่งอาจมีการปรับเพิ่มหรือลดราคา ขึ้นอยู่กับเงินสดหรือเงินเชื่อ
และพิจารณาจากระยะทางในการขนส่งประกอบด้วย

ง. ภาวะอุตสาหกรรม

ในอดีตที่ผ่านมาอุตสาหกรรมการผลิตหินเพื่อการก่อสร้างเป็นกิจกรรมที่มีมูลค่าการผลิตไม่ต่ำกว่าปีละ
30,000 ล้านบาท
เพื่อรองรับความต้องการจากการพัฒนาและการก่อสร้างของประเทศที่มีอัตราการเจริญเติบโตไม่ต่ำกว่าร้อยละ
5 ต่อปี การขยายตัวของอุตสาหกรรมจะมีแนวโน้มต่ำกว่าเดิมบ้าง
เนื่องจากภาวะเศรษฐกิจโดยรวมที่ชะลอตัวลง แต่ในแผนพัฒนาฯ ฉบับที่ 9
นโยบายรัฐบาลยังสนับสนุนโครงการสาธารณูปโภคพื้นฐานโดยเฉพาะการก่อสร้างและขยายเส้นทางคมนาคมทั่วทุกภาคของประเทศ
ประมาณการว่าความต้องการใช้หินก่อสร้าง ยังมีความต้องการใช้ในปริมาณที่สูง

จ. แนวโน้มการเจริญเติบโตของอุตสาหกรรม

การสำรวจข้อมูลพื้นที่ 3 จังหวัดรอบๆ ที่ตั้งโครงการ คือ สระบุรี ลพบุรี และนครราชสีมา
ซึ่งยังมีความต้องการค่อนข้างสูง และยังมีโครงการก่อสร้างของรัฐบาล ที่ยังดำเนินการไม่เสร็จ
ซึ่งบริษัทฯ สามารถเข้าไปมีส่วนแบ่งของตลาดได้

ฉ. ภาวะการแข่งขัน

การแข่งขันค่อนข้างสูง เนื่องจากมีผู้ประกอบการหลายรายอยู่ในบริเวณโครงการของบริษัทฯ
ซึ่งความต้องการของตลาดลดลงจากภาวะเศรษฐกิจในปัจจุบัน
ทำให้มีการตัดราคาหรือให้ข้อเสนอพิเศษต่างๆ จูงใจลูกค้า แต่อย่างไรก็ตามหิน

อุตสาหกรรมของบริษัทฯ เป็นหินที่มีคุณภาพดี สามารถใช้กับคอนกรีตผสมเสร็จ
ทำเป็นส่วนผสมอาหารสัตว์หรือส่วนผสมของเครื่องสำอางได้

ช. ตำแหน่งของบริษัทฯ ในอุตสาหกรรม

โดยพิจารณาจากปริมาณการผลิตของโรงโม่หินของบริษัทฯ
ประกอบกับเครื่องจักรที่ผลิตเป็นเครื่องจักรใหม่ ทันสมัยและคุณภาพของหินที่ผลิตได้มีคุณภาพดี
ตำแหน่งของบริษัทฯ ในอุตสาหกรรมควรอยู่ในลำดับกลางในกิจการประเภทเดียวกัน

  (3) การจัดหาผลิตภัณฑ์

ก. เหมืองหินอุตสาหกรรม : บริษัทฯ ได้เริ่มดำเนินการเหมืองหินอุตสาหกรรม ตั้งแต่เดือนธันวาคม
2540 ที่ผ่านมา ขณะนี้สามารถผลิตได้ประมาณ 1,000 ตันต่อวัน
เครื่องจักรมีกำลังการผลิตเต็มที่ประมาณ 3,000 ตันต่อวัน

  ข กำลังการผลิตและปริมาณการผลิต

  ------------------------------------ ----------------------------------
  รายการ                               หินอุตสาหกรรม

  1. กำลังการผลิต                        

  2550                                 1,000 ตันต่อวัน

  2549                                 1,000 ตันต่อวัน

  2548                                 1,000 ตันต่อวัน

  2. ปริมาณการผลิต                       

  2550                                 0 ตัน

  2549                                 0 ตัน

  2548                                 0 ตัน

  3. อัตราการใช้กำลังการผลิต (ปัจจุบัน)       30%

  4. อัตราเพิ่มของปริมาณการผลิตตามจำนวนหน่วย 1-1,000 ตันต่อวัน

  5. จำนวนกะที่ผลิตได้                     3

  6. จำนวนกะที่ผลิตจริง                    1
  ------------------------------------ ----------------------------------

ค. ข้อมูลเกี่ยวกับวัตถุดิบ : เหมืองหินอุตสาหกรรม

วัตถุดิบสำหรับการผลิตหินอุตสาหกรรมเพื่อการก่อสร้างได้ในเขตประทานบัตรที่ 27951/14713 และ
27952/14724 บริษัทฯ
ได้ว่าจ้างบริษัทที่ปรึกษาทำการสำรวจปริมาณสำรองหินพบว่ามีปริมาณสำรองหินจากระดับพื้นที่ราบขึ้นไปประมาณ
48,992,250 เมตริกตัน และ 30,624,750 เมตริกตัน ตามลำดับ ซึ่งเพียงพอสำหรับบริษัทฯ
ที่จะสามารถผลิตหินก่อสร้างได้จนสิ้นสุดอายุของประทานบัตรทั้งสองฉบับในปี 2561 และ 2562
ตามลำดับ

ง. ขั้นตอนและเทคโนโลยีการผลิต : การทำเหมืองหินอุตสาหกรรม :

บริษัทฯ ได้ว่าจ้างผู้รับเหมาเป็นผู้ดำเนินการพัฒนาหน้าเหมืองและทำเหมืองหิน ด้วยการระเบิด
และลำเลียงหินที่ระเบิดแล้ว ซึ่งมีขนาดเล็กกว่า 1 เมตร ป้อนโรงโม่ที่ปากโม่ (Lump Stone
Chute) ซึ่งอยู่ในเขตประทานบัตรที่บริษัทฯ ได้รับจากกรมทรัพยากรธรณี

หินที่ได้จากการระเบิดจะถูกนำมาป้อนที่ปากโม่ (Lump Stone Chute) ด้วยรถบรรทุก
ผ่านขบวนการแยกดินออกจากหิน (Grizzly Screen) โดยผ่านตะแกรงที่มีขนาดของร่องขนาด 4
นิ้ว สำหรับหินที่ไม่ผ่านร่องแยกจะผ่านไปยังขบวนการผลิตหินที่ Jaw Crusher
เพื่อทำให้หินมีขนาดเล็กกว่า 12 นิ้ว และลำเลียงกองรวมไว้ที่กองหินใหญ่ (Primary Stock
Pile) หลังจากนั้น เครื่องป้อนหินใหญ่ (Vibrating Feeder)
จะนำหินใหญ่เข้าสู่ระบบย่อยหินด้วย Cone Crusher ชุดที่ 1 (Secondary Cone Crusher)
เพื่อย่อยหินให้มีขนาดเล็กลง และผ่านตะแกรงเพื่อแยกหินขนาด 1” 3/4” 3/8” และหินฝุ่น
เพื่อจัดจำหน่าย หินที่มีขนาดใหญ่กว่า 1” จะถูกนำกลับไปเข้าระบบย่อยหินด้วย Cone Crusher
ชุดที่ 2 และ 3 (Tertiary Cone Crusher) ด้วยสายพานเพื่อทำการย่อยหินให้มีขนาดเล็กลง
และผ่านตะแกรง เพื่อแยกหินขนาด 1” 3/4” 3/8” และหินฝุ่น เพื่อจัดจำหน่ายต่อไป

แผนภูมิแสดงขั้นตอนการทำเหมืองหินอุตสาหกรรม

แหล่งที่มาของเทคโนโลยีการผลิตสำหรับโรงโม่หินอุตสาหกรรมเป็นเทคโนโลยีที่ได้รับมาจากสหราชอาณาจักรอังกฤษ
ซึ่งเป็นเครื่องจักรที่ทันสมัย ต้นทุนการผลิตต่ำ กำลังการผลิตสูงถึง 50,000 ตันต่อเดือน
บริษัทฯมีความพร้อมทางด้านบุคลากร มีวิศวกรเหมืองแร่ประจำโครงการ
เครื่องจักรที่ใช้ในการผลิตไม่จำเป็นที่จะต้องถูกทดแทนด้วยเทคโนโลยีใหม่เนื่องจากไม่มีเทคนิคหรือเทคโนโลยีที่ซับซ้อน
อายุเครื่องจักรสามารถใช้ในการผลิตได้ไม่ต่ำกว่า 20 ปี
ทั้งไม่มีความจำเป็นที่ต้องปรับปรุงเครื่องจักรให้แข่งขันได้
เพราะว่าลูกค้าสนใจคุณภาพของแหล่งหินที่ใช้เป็นวัตถุดิบมากกว่า
ซึ่งคุณภาพหินอุตสาหกรรมของบริษัทฯ
เป็นหินที่มีคุณภาพดีสามารถใช้เป็นวัตถุดิบในการผลิตคอนกรีตสำเร็จรูปได้เป็นอย่างดี

จ. ผลกระทบของฤดูกาล : เหมืองหินอุตสาหกรรม

ในส่วนของการย่อยและโม่หิน จะไม่ได้รับผลกระทบจากฤดูกาล
เนื่องจากใช้เทคโนโลยีและแผนการผลิตตามแบบวิศวกรรมเหมืองแร่ที่ได้มาตรฐานทันสมัยตามที่กรมทรัพยากรธรณีกำหนด
แต่อย่างไรก็ตามในส่วนของลูกค้าที่ซื้อ

ผลิตภัณฑ์ของบริษัทฯ ไปเพื่อการก่อสร้าง
จะมีการชะลอการดำเนินธุรกิจบ้างระหว่างเดือนกรกฎาคมถึงเดือนกันยายน เนื่องจากเป็นช่วงฤดูฝน
ซึ่งบริษัทฯ ได้วางแผนขยายฐานลูกค้าออกไปสู่กลุ่มที่ไม่ได้รับผลกระทบจากฤดูโดยตรง เช่น
กลุ่มผู้ผลิตวัสดุก่อสร้าง ซึ่งสามารถผลิตและเก็บเป็นสต๊อคสินค้า และใช้ในการก่อสร้างภายในอาคาร
กลุ่มผู้ผลิตผลิตภัณฑ์เคมี

ฉ. มาตรการป้องกันและแก้ไขผลกระทบกระเทือนคุณภาพสิ่งแวดล้อม : เหมืองหินอุตสาหกรรม

ในการทำเหมืองและโรงย่อยหินอุตสาหกรรมเพื่อการก่อสร้างนี้ บริษัทฯ
ได้ปฏิบัติตามเงื่อนไขมาตราการด้านสิ่งแวดล้อมของกรมทรัพยากรธรณีอย่างเคร่งครัด
โดยได้ดำเนินการดังนี้

-
วางระบบป้องกันผลกระทบต่อสิ่งแวดล้อมโดยมีวิศวกรผู้ออกแบบระบบรับรองประสิทธิภาพการใช้งาน

- โรงโม่หินได้จัดทำเป็นระบบแบบปิดในส่วนของเครื่องบด ตะแกรงร่อน ระบบสายพานลำเลียง
รวมทั้งมีการ

ติดตั้งเครื่องฉีดสเปรย์น้ำ เพื่อป้องกันฝุ่นละออง

  - ถนนภายในโรงโม่หินเป็นถนนลาดยาง
  และพื้นที่เก็บกองหินเป็นหินบดอัดแน่นพร้อมทั้งมีระบบการทำ

  ความสะอาด และการระบายน้ำที่ดี

- มีการสร้างคูระบายน้ำโดยรอบโรงโม่และมีบ่อดักตะกอน

- จัดทำแนวคันดิน และอยู่ระหว่างการปลูกแนวต้นไม้ทรงสูงหนาเพื่อปิดกั้นทิศทางลม
และเสียงตามความเหมาะ

สมของสภาพพื้นที่

  ฯลฯ

และนอกจากนี้เครื่องมือเครื่องจักรที่ใช้ ได้ถูกออกแบบตามมาตรฐาน
โดยใช้เทคโนโลยีจากประเทศอังกฤษ ซึ่งทันสมัยและช่วยป้องกันผลกระทบต่อสิ่งแวดล้อม

ผลกระทบต่อสิ่งแวดล้อมหินอุตสาหกรรม ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทฯได้ใช้เครื่องจักรในการผลิตที่ทันสมัยไม่ทำลายคุณภาพสิ่งแวดล้อมและเป็นไปตามกฎระเบียบและได้รับอนุญาตจากกรมทรัพยากรธรณีแล้วประกอบกับในช่วงระหว่างเวลาการผลิตก็ได้ปฏิบัติตามระเบียบแบบแผนของวิศวกรรม
การทำเหมืองแร่ และข้อกำหนดของกรมทรัพยากรธรณี
จึงไม่มีผลกระทบกระเทือนคุณภาพสิ่งแวดล้อมแต่ประการใด